b'\n_START_ARTICLE_\nMesrop Ma\xc5\xa1tots\n_START_PARAGRAPH_\nMesrop Ma\xc5\xa1tots (noin 361 Hassik, Taronin maakunta, Armenian kuningaskunta \xe2\x80\x93 441 Et\xc5\xa1miadzin, Armenia) oli armenialainen teologi, lingvistikko ja hymnologi, joka kehitti armenialaiset aakkoset vuonna 406._NEWLINE_Mesrop kuului syntyper\xc3\xa4lt\xc3\xa4\xc3\xa4n Mamikonianien dynastiaan. H\xc3\xa4n toimi kuningas Chosroes III:n kirjurina k\xc3\xa4ytt\xc3\xa4en aluksi kreikan, persian ja syyrian aakkostoja. My\xc3\xb6hemmin h\xc3\xa4n ryhtyi pienen ryhm\xc3\xa4n mukana erakkomunkiksi ja ryhtyi tutkimaan raamatuntekstej\xc3\xa4. H\xc3\xa4n palasi kuitenkin sivilisaation pariin Bysantin ja Parthian jakaessa maan. T\xc3\xa4h\xc3\xa4n aikakauteen tuli tarpeelliseksi muodostaa armenialainen aakkosto, mik\xc3\xa4 tapahtui Mesropin johdolla vuonna 406. T\xc3\xa4ss\xc3\xa4 h\xc3\xa4nt\xc3\xa4 avustivat parthialaissyntyinen patriarkka Iisak sek\xc3\xa4 kuningas Chosroes III:n veli kuningas Vram\xc5\xa1apuh. Jo vuonna 411 Raamattu k\xc3\xa4\xc3\xa4nnettiin armeniaksi.'